### Beslutning

    -

Fraværende: Mie Rasmussen

### Sagsfremstilling

Orientering om status for Firhøjprojektet
I forbindelse med budgetaftalen for 2023-2026 afsatte Kommunalbestyrelsen i alt
75 mio. kr. til ekstraordinær vedligeholdelse af velfærdsbygninger, og ud af
dette beløb blev der prioriteret 12,8 mio. kr. til renovering af Firhøjskolen
og Georg Lauritsen.

Firhøjskolen består af flere bygninger/afdelinger, herunder tre elevfløje.
Når projektet er færdigt, er alle klasselokaler renoveret med hovedvægten lagt
på indeklima, herunder især akustik, ventilation og lys.

Udskolingens elevtoiletter er totalrenoveret med nye rengøringsvenlige
materialer, og spanske vægge er erstattet af rigtige vægge, inklusive døre, der
ikke kan åbnes udefra af uvedkommende. Dette var et meget stort ønske fra de
store elever.

Alle klasselokaler er udstyret med nye smartboards, og der er etableret nye
el-udtag til elevernes computere, tablets med mere. Skolens aula og
tilhørende toiletter er blevet sat i stand med blandt andet ny gulvbeklædning,
akustiklofter og maling. Forrum til gymnastiksalen er alle totalrenoverede, så
der er skabt bedre faciliteter til både skole og idrætsforening.

Ud over ovenstående har der været mange udvendige arbejder, herunder også på
Georg Lauritsen. Disse arbejder har bestået af mindre tagudskiftninger og
udskiftning af en række vinduer og døre. Mange vinduer og døre er blevet malet,
og fuger er udskiftet i stort omfang.

Tilbage står arbejdet med nedrivning af musikpavillon og SFO-bygninger.
Derefter kommer renovering af skolens store skolegård, herunder ny asfalt og
etablering af ny legeplads.
Skolens ledelse og skolebestyrelse har været inddraget og orienteret under hele
forløbet.
Alle arbejder forventes afsluttet medio 2025. Projektets overordnede ramme på i
alt 12,8 mio. kr. forventes overholdt.

Orientering om planlægning af arbejdstid på færgerneAdministrationen orienterer om arbejdstidsaftalen på færgerne.

Orientering om opmåling af [adresse]
[adresse] er blevet opmålt i år og opmålingsrapporten er kommet. Rapporten er sendt ud til vandsynsgruppen.

Administrationen har gennemgået rapporten sammen med kommunens entreprenør. Sukkerkanalen, samt enkelte delstrækninger på [adresse], skal oprenses og entreprenøren er i gang med at udarbejde en plan for udstyr, fremkommenlighed mv.

Administrationen tager ud og undersøger brinkforhold jf. de opmålte bundbredder. Herefter vil der blive taget stilling til den videre proces.